Temes avançats
Anterior |  | Següent

## Temes avançats

### Per canviar els noms de fitxers en bloc

Canviar de nom els fitxers vol dir canviar de nom diversos fitxers alhora emprant algun criteri que s'aplica a almenys un dels fitxers. `Thunar` inclou un canviador de nom en bloc, el qual es pot executar de forma separada mitjançant l'ordre Thunar -B o, des de `Thunar`, seleccionant dos o més fitxers a l'àrea principal i pitjant F2 o seleccionant menuchoice>Edita Canvia de nom…

El canvi de nom en bloc es pot aplicar tant als noms de fitxers, com als sufixos dels fitxers o a ambdós. `Thunar` actualment permet els següents canvis de noms en bloc:

- Supressió de caràcters.

- Numeració de fitxers.

- Inserció de data o hora.

- Inserció o reemplaçament de caràcters.

- Cerca i substitució de caràcters.

- Conversió a majúscules, minúscules o inicials em majúscules.

Altres canvis de nom en bloc addicionals es poden instaŀlar com a connectors de `Thunar`. Comproveu a la pàgina web de connectors de Thunar per les extensions disponibles. El wiki del projecte Thunar té més detalls sobre aquesta funcionalitat. Podeu afegir més informació al wiki si voleu.

### El sistema de fitxers d'UNIX

Mentre que el gestor de fitxers Thunar fa una bona feina abstraient els detalls del sistema de fitxers, i que així l'usuari final no li calgui preocupar-se respecte a aquest, de vegades és útil saber els conceptes bàsics per entendre el el marc general. Aquesta secció intentarà donar-vos una breu introducció als sistema de fitxers d'UNIX, el qual és emprat a dia d'avui per tot tipus d'UNIX, incloent Linux.

#### Carpetes i camins

Al sistema de fitxers d'UNIX totes les carpetes s'ordenen en un arbre invertit, simple, descendent i ramificat des de una única carpeta inicial, la qual es coneix com a directori arrel (el terme directori s'empra sovint en lloc de carpeta) i que Thunar mostra com «Sistema de fitxers». Això vol dir que us podeu moure des de qualsevol carpeta a una altra movent-vos cap enrere en l'arbre fins que trobeu un punt comú i, després, movent-vos cap endavant per les subcarpetes apropiades fins que arribeu a la carpeta desitjada.

La posició de qualsevol fitxer o carpeta en l'arbre de directoris es pot descriure com a camí. El camí és la llista de carpetes per les que us heu de moure per arribar a la carpeta o fitxer desitjat; això entenent que iniciu el camí des de el directori arrel. Per exemple, `/home/luke` és la subcarpeta `luke` de la subcarpeta `home` del directori arrel, i `/home/luke/myfile.txt` és el fitxer `myfile.txt` d'aquella subcarpeta. El «`/`» en aquests camins representa el directori arrel.

Cada usuari té la seva carpeta per tenir-hi els seus fitxers personals així com els seus ajustaments. Aquesta carpeta s'anomena directori de l'usuari i es mostra a Thunar amb una icona especial amb el nom d'entrada de l'usuari. Aquesta carpeta és similar a la coneguda com «My Files» en sistemes Windows. Els directoris d'usuaris dels diversos usuaris del sistema sovint els trobareu dins de la carpeta `/home`. Per exemple, `/home/luke` hauria de ser el directori de l'usuari que té `luke` com a nom d'entrada al sistema, mentre que `/home/jane` hauria de ser el directori de l'usuari que té `jane` com a nom d'entrada al sistema.

#### Tipus de fitxers

Pot ser que ja hageu sentit dir que tot és un fitxer en entorns UNIX. Això és cert per la majoria d'objectes que es poden trobat en els sistemes UNIX actuals. De fet, inclús els dispositius es representen com fitxers especials. Tot i que això pot no tenir sentit d'entrada, és un dels punts forts d'UNIX i dels seus derivats, i és una gran ajuda alhora de mantenir un nucli simple al llarg dels anys i on altres sistemes operatius es veuen forçats a afegir conceptes nous per cada nova tecnologia.

Aquests són els quatre tipus de fitxers més important en els sistemes de fitxers UNIX.

##### Fitxers ordinaris

Un fitxer ordinari pot tenir text, un programa o qualsevol tipus de dades. Això inclou fitxers d'imatges, d'àudio, documents d'aplicacions ofimàtiques i fitxers de vídeo. El terme fitxer s'empra sovint per referir-se a fitxers ordinaris.

##### fitxers carpetes

Les carpetes també són fitxers en els sistemes de fitxers UNIX. Per ser exacte una carpeta és un cas especial de fitxer, i que conté un mapa de referències de noms de fitxers a fitxers per cada fitxer que hi ha a la carpeta.

##### Fitxers d'enllaç simbòlic

Un enllaç simbòlic —que sovint s'abrevia com a symlink pel seu origen anglès «Symbolic Link») és un fitxer especial que té un camí fins un altre fitxer del sistema de fitxers. Per tant, l'enllaç simbòlic no té informació valuosa per sí mateix i tant sols referencia un altre fitxer.

##### Fitxers de dispositius

Com hem dit anteriorment a la majoria de dispositius es pot accedir via el sistema de fitxers. Aquest fitxers de dispositius especials els trobareu sovint en la carpeta `/dev`. Per exemple, el fitxer especial `/dev/hda` representa el primer disc IDE en sistemes Linux.

Anterior |  | Següent
Parametrització de Thunar | Inici | Preguntes freqüents